بین الاقوامی تنظیم برائے ثالثی

بین الاقوامی تنظیم برائے ثالثی (، ) ایک بین الحکومتی ثالثی ادارہ ہے جو بین الاقوامی تنازعات کے حل کے لیے قائم کیا گیا ہے۔ یہ تنظیم ہانگ کانگ میں واقع ہے۔

 تاریخ 
 پس منظر اور قیام 
چینی حکومت کے مطابق (IOMed) کے قیام کی بنیاد اس وقت رکھی گئی جب چین نے ایتھوپیا، مصر اور سوڈان کے درمیان ایک تنازع میں ثالثی کی کوشش کی، جو سنہ 2011ء میں ایتھوپیا کی جانب سے دی گرینڈ ایتھوپین ری انسائینس ڈیم کی تعمیر کے فیصلے سے شروع ہوا تھا۔ یہ منصوبہ دریائے نیلِ ازرق پر بنایا جا رہا تھا جس کی ابتدا ہی سے مصر اور سوڈان نے مخالفت کی کیونکہ ان دونوں ممالک کو خدشہ تھا کہ اس ڈیم کی تعمیر سے دریا کا پانی کم ہو جائے گا اور ان کے لیے سنگین ماحولیاتی اور ماحولی نظام سے متعلق مسائل پیدا ہوں گے۔ تاہم مارچ 2015ء میں تینوں ممالک کے رہنماؤں نے باہمی اختلافات ختم کرنے کے لیے ایک ابتدائی معاہدے پر دستخط کیے۔

جولائی 2020ء میں ایتھوپیا نے اعلان کیا کہ اس نے ڈیم کو بھرنے کے پہلے مرحلے کی تکمیل کر لی ہے، جو 4.9 ارب مکعب میٹر پانی پر مشتمل تھا۔ اس پیش رفت پر مصر اور سوڈان نے شدید ناراضی کا اظہار کیا اور 2 مارچ 2021ء کو دونوں ممالک نے ایک مشترکہ بیان جاری کرتے ہوئے اقوام متحدہ، یورپی اتحاد، ریاستہائے متحدہ امریکا اور افریقی اتحاد پر مشتمل ایک چار فریقی ثالثی نظام کے قیام کی حمایت کا اعلان کیا۔ تاہم اگلے ہی دن ایتھوپیا نے اس تنازع کو بین الاقوامی سطح پر لے جانے کی کوششوں کو مسترد کر دیا اور صرف افریقی یونین کی زیر نگرانی مذاکرات کو تسلیم کرنے پر اصرار کیا۔ 5 جولائی 2021ء کو ایتھوپیا نے مصر اور سوڈان کو مطلع کیا کہ وہ ڈیم کو بھرنے کے دوسرے مرحلے کا آغاز کرے گا جس میں 13.5 ارب مکعب میٹر پانی شامل کیا جائے گا۔ اس فیصلے کو مصر اور سوڈان نے 2015ء کے معاہدے کی خلاف ورزی قرار دیا اور ایتھوپیا پر الزام لگایا کہ وہ ایک ایسا ناقابلِ تردید امر پیدا کرنا چاہتا ہے جسے بعد میں چیلنج نہ کیا جا سکے۔

اکتوبر 2022ء میں چین کے سوڈان میں سفیر ما شِن مِن اور سوڈان کے قائم مقام وزیر خارجہ علی الصادق علی نے خرطوم کے سوڈان فرینڈشپ ہال میں  پر دستخط اور اس کی حوالگی کی تقریب منعقد کی۔

دسمبر 2022ء میں ہانگ کانگ کی چیف ایگزیکٹو کونسل نے بین الاقوامی تنظیموں (اختیارات و استثنائات) (ترمیمی) بل 2022ء کو منظور کیا، جو بین الاقوامی تنظیموں (اختیارات و استثنائات) آرڈیننس (باب 558) کے تحت نافذ کیا گیا۔

2022ء کے اختتام تک چین اور تقریباً 20 ممالک نے اس تنظیم کے قیام کا مشترکہ طور پر آغاز کیا اور متفقہ طور پر اس کے صدر دفتر کو ہانگ کانگ میں قائم کرنے کا فیصلہ کیا گیا۔

16 فروری 2023ء کو تنظیم کے عبوری دفتر کا قیام عمل میں آیا اور سُن جِن کو اس کا سربراہ (ڈائریکٹر جنرل) مقرر کیا گیا۔ 17 فروری 2023ء کو مشترکہ بیان پر دستخط کرنے والے ممالک کے نمائندوں نے افتتاحی تقریب میں شرکت کی، جس میں چین کے اس وقت کے اسٹیٹ کونسلر اور وزیر خارجہ چِن گانگ نے ویڈیو پیغام کے ذریعے خطاب کیا۔

2024ء کے اوائل میں یہ فیصلہ کیا گیا کہ تنظیم کا صدر دفتر ہانگ کانگ کے اولڈ وان چائی پولیس اسٹیشن میں قائم کیا جائے گا۔ 30 مئی 2025ء کو تنظیم کے قیام سے متعلق معاہدے پر دستخط کی تقریب گرینڈ ہائٹ ہانگ کانگ میں منعقد ہوئی۔ صدر دفتر کی تزئین و آرائش 2025ء کے آخر تک مکمل ہونے کی توقع ہے۔
 مجموع ارکان 

 حوالہ جات 

زمرہ:بین الحکومتی تنظیمیں
زمرہ:چین میں قائم بین الاقوامی تنظیمیں